text: Vejle-byggeri til tops
  22 september 2014 kl. 06.38
  Juulsbjergparken i Vejle bliver nummer to i konkurrencen om Danmarks smukkeste Almenbolig.
  Juulsbjergparken blev blandt 13 konkurrenter slået af en bebyggelse på Ole Kirks Allé i Nakskov, som nu kan kalde sig Danmarks Smukkeste Almene Bolig. Søndergård Park i Bagsværd løb med tredjepladsen.
  Fakta:
  Juulsbjergparken i Vejle er opført af Ravn Arkitektur for Boligforeningen ØsterBO i 2011-2012 og kombinerer en række arkitektoniske kvaliteter med naturskønne omgivelser i Bredballe. En række hvide kubistiske blokke med trælameller står i smuk kontrast til de grønne omgivelser. Husene er placeret faldende i det kuperede terræn, så alle boliger får lys og udsigt.
  
  